Det gode håps orden var tenkt som en diplomatisk orden. På grunn av Sør-Afrikas isolasjon fra internasjonale diplomatiske forbindelser under apartheid-regimet, ble ordenen sparsomt tildelt. Den kunne først tildeles både sørafrikanere og utlendinger for sivile eller militære fortjenester av Sør-Afrika, i særdeleshet i internasjonale forbindelser. Tildeling ble i 1985 begrenset til utlendinger.